NACRT

Na temelju članka 35. stavak 1. točka 4., članka 53. stavka 2. i 53. stavka 4. Zakona o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13. —pročišćeni tekst, 37/15., 123/17. i 98/19.), i članka 30. Statuta Općine Popovac ("Službene glasnik Općine Popovac“ br. 1/20.) Općinsko vijeće Općine Popovac na svojoj \_\_. sjednici održanoj ­­\_\_\_\_\_\_ 2020. godine, donijelo je

**O D L U K U**

**o izmjenama i dopunama Odluke**

**o ustrojstvu i djelokrugu Jedinstvenog upravnog odjela Općine Popovac**

**Članak 1.**

U preaumbuli Odluke o ustrojstvu i djelokrugu Jedinstvenog upravnog odjela Općine Popovac („Službeni glasnik Općine Popovac“ broj 3/20.) iza slova i riječi „članka 35. stavka 1. točka 4.“ umjesto slova „i“ stavlja se zarez se te iza riječi i slova „članka 53. stavak 2.“ dodaju se riječi „i članka 53. stavak 4.“.

Iza rečenice pročišćeni tekst dodaje se broj „37/15“ dok se riječ „i“ briše.

Iza broja „123/17“ dodaje se riječ i broj „i 98/19“.

**Članak 2.**

U članku 2. stavku 2. citirane Odluke brišu se riječi „te adresa sjedišta“ te se iza rječi „odjel“ stavlja tačka.

U članku 2. stavku 3. iza riječi „grb Republike Hrvatske“ riječi „ili grb Općine Popovac“ brišu se.

**Članka 3.**

U članku 4. stavku 3. riječ „može“ briše se, a riječ „donositi“ mijenja se rječju „donosi“.

**Članak 4.**

U članku 4. stavak 4. briše se

**Članak 5.**

U članku 6. stavak 3. briše se.

**Članak 6.**

U članku 7. stavku 1. podstavku 15. riječi „ i predsjednika Općinskog vijeća“ brišu se dok se iza riječi načelnika dodaje „točka“.

**Članak 7.**

Ova Odluka stupa na snagu osmog dana od dana objave u „Službenom glasniku Općine Popovac“.

KLASA: 021-01/20-01/02 Predsjednik Općinskog vjeća

URBROJ: 2100/08-01/20-02 Martin Ivišić

Popovac, \_\_\_, listopada 2020.

**Obrazloženje**

U Odluci o ustrojstvu i djelokrugu Jedinstvenog upravnog odjela Općine Popovac („Službeni glasnik Općine Popovac“ broj 3/20.) uočene su greške kako u prembuli citirane Odluke tako i u pojedinim člancima. Prvenstveno valjalo je ispraviti preambulu gdje su izistavljeni članci važećeg Zakona o lokalnoj i područnoj (regionalnoj) samoupravi. Nadalje u članku 2. stavku 2. koji glasi „Na zgradi u kojoj se nalazi sjedište Jedinstvenog upravnog odjela mora biti istaknuta ploča koja sadrži: grb Republike Hrvatske, naziv Republika Hrvatska, Osječko-baranjska županija, Općina Popovac, Jedinstveni upravni odjel, te adresa sjedišta.“ riječi adresa sjedišta potrebno je brisati jer iste nisu potrebne.

U stavu 3. istog članka koji glasi „Zaglavlje akta Jedinstvenog upravnog odjela sadrži: grb Republike Hrvatske ili grb Općine Popovac, naziv Republike Hrvatske, Osječko-baranjska županija, Općina Popovac, Jedinstveni upravni odjel, klasifikacijsku oznaku, urudžbeni broj, mjesto i datum izrade akta.“ riječi ili grb Općine Popovac potrebno je brisati jer isti ne odgovara pečatu kojim se objeravaju općinski akti. Pečat Općine Popovac se sastoji, između ostalih obveznih dijelova, sadrži Grb Republike Hrvatske, a ne Grb Općine Popovac.

U članku 4. stavku 4. riječ „može“ briše se jer Jedinstveni Upravni odjel Općine Popovac donosi akte koje su mu stavljene u nadležnost ex lege.

U članku 6. stavak 2. i 3. su identični te je potrebno brisati stavak 3.

Potrebno je u članku 7. stavku 1. točki 15. brisati riječi „ i predsjednika Općinskog vijeća“ jer Jedinstveni upravni odjel Općine Popovac ne obavlja poslove sukladno nalozima Općinskog vijeća.